Document ID: 31988R4045

Title and Content:
ΚΑΝΟΝΙΣΜΟΣ ( ΕΚΑΧ, ΕΟΚ, ΕΥΡΑΤΟΜ ) αριθ . 4045/88 ΤΟΥ ΣΥΜΒΟΥΛΙΟΥ της 19ης Δεκεμβρίου 1988 για τον καθορισμό του καθεστώτος χρηματικών απολαυών του Προέδρου, των Μελών και του Γραμματέα του Πρωτοβαθμίου Δικαστηρίου των Ευρωπαϊκών Κοινοτήτων ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : την απόφαση 88/591/ΕΚΑΧ, ΕΟΚ, Ευρατόμ του Συμβουλίου της 24ης Οκτωβρίου 1988 για την ίδρυση Πρωτοβαθμίου Δικαστηρίου των Ευρωπαϊκών Κοινοτήτων ( 1 ), και ιδίως το άρθρο 2 παράγραφος 5, τη συνθήκη για την ίδρυση του ενιαίου Συμβουλίου και της ενιαίας Επιτροπής των Ευρωπαϊκών Κοινοτήτων, και ιδίως το άρθρο 6, Εκτιμώντας : ότι, με την ανωτέρω απόφαση, το Συμβούλιο προσάρτησε στο Δικαστήριο των Ευρωπαϊκών Κοινοτήτων ένα Πρωτοβάθμιο Δικαστήριο, στο οποίο ανατέθηκαν σημαντικές δικαιοδοτικές αρμοδιότητες - ότι πρέπει να καθοριστούν οι μισθοί, οι συντάξεις και οι αποζημιώσεις που παρέχονται ως αποδοχές στον Πρόεδρο, τα Μέλη και το Γραμματέα αυτού του Πρωτοβαθμίου Δικαστηρίου - ότι, συνεπώς, θα πρέπει να τροποποιηθεί ο κανονισμός αριθ . 422/67/ΕΟΚ, αριθ . 5/67/Ευρατόμ του Συμβουλίου της 25ης Ιουλίου 1967 για τον καθορισμό του καθεστώτος χρηματικών απολαυών του Προέδρου και των Μελών της Επιτροπής, του Προέδρου των Δικαστών, των Γενικών Εισαγγελέων και του Γραμματέα του Δικαστηρίου ( 2 ), όπως τροποποιήθηκε τελευταία από τον κανονισμό ( Ευρατόμ, ΕΚΑΧ, ΕΟΚ ) αριθ . 3875/87 ( 3 ), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο μόνο Ο κανονισμός αριθ. 422/67/ΕΟΚ, αριθ . 5/67/Ευρατόμ τροποποιείται ως εξής : 1 . Στον τίτλο προστίθενται οι λέξεις : "καθώς και του Προέδρου, των Μελών και του Γραμματέα του Πρωτοβαθμίου Δικαστηρίου ". 2 . Προστίθεται το εξής άρθρο : "Άρθρο 21α 1 . Με την επιφύλαξη των παραγράφων 2 και 3, οι διατάξεις του παρόντος κανονισμού οι σχετικές με τον Πρόεδρο, τα Μέλη και το Γραμματέα του Δικαστηρίου εφαρμόζονται και για τον Πρόεδρο, τα Μέλη και το Γραμματέα του Πρωτοβαθμίου Δικαστηρίου . 2 . Ο βασικός μηνιαίος μισθός του Προέδρου, των Μελών και του Γραμματέα του Πρωτοβαθμίου Δικαστηρίου ισούται με το ποσό που προκύπτει από τον πολλαπλασιασμό του βασικού μισθού υπαλλήλου των Ευρωπαϊκών Κοινοτήτων του βαθμού Α 1 τελευταίο κλιμάκιο, επί τους εξής συντελεστές : - Πρόεδρος : 112,5 %, - Μέλη : 104 %, - Γραμματέας : 95 %. 3 . Η μηνιαία αποζημίωση για έξοδα παραστάσεως που προβλέπεται στο άρθρο 4 παράγραφος 3, ανέρχεται στα εξής ποσά : - Πρόεδρος : 21 015 βελγικά φράγκα, - Μέλη : 19 170 βελγικά φράγκα, - Γραμματέας : 16 299 βελγικά φράγκα . Οι πρόεδροι των τμημάτων εισπράττουν επιπλέον, καθ' όλη τη διάρκεια της θητείας τους, επίδομα καθηκόντων ύψους 25 573 βελγικών φράγκων μηνιαίως ." Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 19 Δεκεμβρίου 1988 .

Classification Labels:
518
281

Label Descriptions:
{"518": "Απολαβές από την εργασία", "281": "ΑΠΑΣΧΟΛΗΣΗ ΚΑΙ ΣΥΝΘΗΚΕΣ ΕΡΓΑΣΙΑΣ"}

EuroVoc IDs (Original): 3273
2491
1451

EuroVoc IDs (Expanded): 3273
2491
1451

Dataset Source: meu

Split: train